Die wêreld in foto's – 22 Julie 2020 | Maroela Media
'n Brandweerwa is na die Chinese konsulaat in die VSA ontbied ná gerugte van 'n brand. Volgens ooggetuies het mense papiere in asblikke gebrand. Dit volg nadat die VSA China aangeraai het om sy konsulaat in Houston te sluit. (Foto: David J. Phillip, AP)
Johnny Depp dagvaar die mediagroep News Group Newspapers wat The Sun uitgee, asook die koerant se redakteur, oor 'n artikel wat hulle in April 2018 geplaas het waarin Depp 'n "vroueslaner" genoem is. Depp ontken alle bewerings teen hom. (Foto: Frank Augstein, AP)
Besoekers neem foto's van die nasionale museum van Korea in Seoel, Suid-Korea. Die museum het Woensdag vir besoekers heropen. (Foto: Ahn Young-joon, AP)
Die San Francisco Giants se gelukbringer hou 'n plakkaat vas tydens 'n bofbalwedstryd tussen die Giants en die Oakland Athletics. (Foto: Jeff Chiu, AP)
Betogers skreeu slagspreuke tydens 'n protesoptog teen Benjamin Netanyahu, Israel se premier, voor die parlement in Jerusalem. (Foto: Ariel Schalit, AP)